Արթուր Գուրունլյանն արեւմտյան շոու բիզնեսում հայտնի է մի շարք աստղերի հետ իր աշխատանքներով: 12 տարեկանում ընտանիքի հետ մեկնել է Բելգիա, այնտեղ էլ բավականին ուշ՝ 20 տարեկանում, սկսել է պրոֆեսիոնալ պարով զբաղվել եւ մեծ հաջողությունների է հասել: Աշխատել է այնպիսի աստղերի հետ, ինչպիսիք են Բեյոնսեն, Ռիհաննան, Փինքը, Քայլի Մինոուգը, Pussycat Dolls խումբը եւ ուրիշներ: Նշում է, որ հաջողության հասնելուն նպաստել է նաեւ այն, որ տղաները պարի ասպարեզում քիչ են: